2021.gada 29.jūlijā **Nr.464**

 (prot.Nr.31, 5.§)

**Par līdzfinansējuma piešķiršanu dalības braucienam Invalīdu sporta biedrībai “SOLIS PLUS” un biedrībai “Latvijas Politiski represēto apvienība” no budžeta programmas „Sabiedrisko organizāciju atbalsta fonds”**

Pamatojoties uz likuma „Par pašvaldībām” 21.panta pirmās daļas 27.punktu, Daugavpils pilsētas domes (turpmāk - Dome) 2021.gada 27.janvāra saistošajiem noteikumiem Nr.3 „Par Daugavpils pilsētas pašvaldības budžetu 2021.gadam”, Domes 2016.gada 28.janvāra noteikumu Nr.1 “Sabiedrisko organizāciju atbalsta fonda noteikumi”, kas apstiprināti ar Domes 2016.gada 28.janvāra lēmumu Nr.20 “Par noteikumu apstiprināšanu”, 11., 24. un 26.punktu, ņemot vērā Invalīdu sporta biedrības “SOLIS PLUS” (reģ. Nr. 40008277843) 2021.gada 14.jūlija pieteikumu, biedrības “Latvijas Politiski represēto apvienība” (reģ. Nr. 40008002052, reģ. kods. Nr. 90010813112) 2021.gada 7.jūlija pieteikumu Daugavpils pilsētas domes Sociālo jautājumu komitejas 2021.gada 22.jūlija sēdes atzinumu, Daugavpils pilsētas domes Finanšu komitejas 2021.gada 2. jūlija sēdes atzinumu, atklāti balsojot: PAR – 15 (I.Aleksejevs, P.Dzalbe, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Piešķirt no Daugavpils pilsētas pamatbudžeta programmas „**Sabiedrisko organizāciju atbalsta fonds”** līdzfinansējumu biedrībai “SOLIS PLUS” (reģ. Nr. 40008277843) 707,85 EUR apmērā (*septiņi simti septiņi euro, 85 centi )* dalības braucienam, lai piedalītos sporta kluba “Ezerkrasts” turnīrā šahā un dambretē, 2021.gada 4.augustā Liepājā.
2. Piešķirt no Daugavpils pilsētas pamatbudžeta programmas „**Sabiedrisko organizāciju atbalsta fonds”** līdzfinansējumu biedrībai “Latvijas Politiski represēto apvienība” (reģ. Nr. 40008002052, valdes reģ. kods. Nr. 90010813112) 181,50 EUR apmērā (*viens simts astoņdesmit viens euro, 50 centi )* dalības braucienam, lai piedalītos biedrības “Latvijas Politiski represēto apvienība” 22.salidojumā, 2021.gada 7.augustā Ikšķilē.
3. Daugavpils pilsētas domes Centralizētajai grāmatvedībai līdzfinansējumu pārskaitīt biedrībai.

Domes priekšsēdētājs A.Elksniņš